2. ลักษณะการประกอบธุรกิจ

2.1 ประวัติความเป็นมาและพัฒนาการที่สำคัญ

พัฒนาการที่สำคัญก่อนปี 2552

ปี 2535 บริษัท แอ็ดวานซ์อินฟอร์เมชั่นเทคโนโลยี จำกัด (มหาชน) ก่อตั้งขึ้นเมื่อปี 2535
เพื่อประกอบธุรกิจที่เกี่ยวข้องกับเทคโนโลยีสารสนเทศและการสื่อสาร (Information and
Communications Technology) โดยดำเนินธุรกิจเป็นตัวแทนจำหน่ายเครื่องคอมพิวเตอร์
และสินค้าอื่นๆ ที่เกี่ยวข้องกับระบบคอมพิวเตอร์
และจากผลการดำเนินงานของบริษัทที่มีเติบโตอย่างต่อเนื่อง
ทำให้บริษัทขยายธุรกิจจากการเป็นตัวแทนจำหน่ายสินค้า
รวมถึงเป็นผู้ให้บริการติดตั้งระบบโครงข่ายสารสนเทศ และ การให้บริการบำรุงรักษาอุปกรณ์ต่างๆ
อย่างครบวงจร ที่มีชื่อเรียกกันในวงการว่า “The ICT Solution Provider”

ปี 2546 บริษัท แอ็ดวานซ์อินฟอร์เมชั่นเทคโนโลยี จำกัด (มหาชน) จดทะเบียนเป็นบริษัท
จำกัด(มหาชน) เมื่อวันที่ 30 กรกฎาคม 2546

ปี 2550 บริษัท แอ็ดวานซ์อินฟอร์เมชั่นเทคโนโลยี จำกัด (มหาชน)
ได้ทำการจดทะเบียนหุ้นเพิ่มขึ้นจาก 40,000,000 ล้านหุ้น เพิ่มขึ้นเป็น 60,000,000 ล้านหุ้น

ปี 2550 ได้ทำการลงทุนในการเปิดบริษัทย่อยร่วมกับ บริษัท สเกล พล๊อตติ้ง เซนเตอร์ จำกัด
ในการเปิด บริษัท เมเปิลพลัส จำกัด ขึ้นซึ่งมีทุนจดทะเบียน 20 ล้านบาท โดยทางบริษัทฯ
และบริษัท สเกล พล๊อตติ้ง เซนเตอร์ จำกัด เป็นผู้ถือหุ้นในบริษัทย่อยนี้ทั้งสิ้นร้อยละ 55 และ 45
ตามลำดับ โดยมีวัตถุประสงค์เพื่อที่จะมารองรับตลาดด้านระบบสารสนเทศภูมิศาสตร์ (Geographic
Information System (GIS)) โดยเฉพาะ

ปี 2551 ได้ทำการลงทุนในการเปิดบริษัทย่อยขึ้นมา คือ บริษัท บีเอเอ็นซีเซิร์ฟ
(ประเทศไทย)จำกัด ซึ่งมีทุนจดทะเบียน 10 ล้านบาท
โดยทางบริษัทฯเป็นผู้ถือหุ้นในบริษัทย่อยนี้ทั้งสิ้นร้อยละ 80
โดยมีวัตถุประสงค์เพื่อที่จะสามารถรองรับตลาดระบบสื่อสารสนเทศ ของลูกค้ากลุ่มธนาคาร
และสถาบันการเงินโดยเฉพาะ

เหตุการณ์สำคัญในปี 2552

-   บริษัท บีเอเอ็นซีเซิร์ฟ (ประเทศไทย) จำกัด (บริษัทถือหุ้นร้อยละ 80)
    มีผลการดำเนินงานไม่เป็นไปตามเป้าหมาย และขาดทุนจากการดำเนินงาน
    คณะกรรมการตรวจสอบฯได้เห็นชอบต่อข้อเสนอของฝ่ายบริหาร
    ที่ให้ยุติการดำเนินการของบริษัทย่อยดังกล่าว และคาดว่าจะดำเนินการแล้วเสร็จภายในปี
    2552

-   บริษัทมีทุนจดทะเบียนชำระแล้ว 303,451,325.00 บาท
    แบ่งออกเป็นหุ้นสามัญชำระแล้วจำนวน 60,690,265 หุ้น มูลค่าที่ตราไว้หุ้นละ 5 บาท

2.2 ภาพรวมการประกอบธุรกิจ

บริษัท แอ็ดวานซ์อินฟอร์เมชั่นเทคโนโลยี จำกัด (มหาชน) (“บริษัทฯ” หรือ “เอไอที” หรือ
“AIT”) เป็นผู้ให้บริการติดตั้งระบบโครงข่ายสารสนเทศ และ
การให้บริการบำรุงรักษาอุปกรณ์ต่างๆ อย่างครบวงจรแห่งหนึ่งของประเทศไทย
โดยเปิดดำเนินการมา 17 ปี โดยบริษัทฯ
ประกอบธุรกิจที่เกี่ยวข้องกับธุรกิจเทคโนโลยีสารสนเทศและการสื่อสาร (Information &
Communications Technology)
โดยเป็นผู้ให้บริการด้านการออกแบบและรับเหมาวางระบบโครงข่ายเทคโนโลยีสารสนเทศและการสื่อสาร
พร้อมทั้งจำหน่ายอุปกรณ์เกี่ยวกับระบบงานสารสนเทศต่างๆ
โดยร่วมมือกับบริษัทผู้ผลิตรายใหญ่ที่มีชื่อเสียงในธุรกิจเทคโนโลยีสารสนเทศและการสื่อสาร
ในลักษณะของพันธมิตรทางธุรกิจ (Strategic Partner)
ซึ่งช่วยเสริมสร้างประสิทธิภาพในการดำเนินงานของบริษัท เช่น
การให้คำปรึกษาด้านเทคนิคจากผู้เชี่ยวชาญ การแลกเปลี่ยนข้อมูลข่าวสารของอุตสาหกรรม เป็นต้น
ปัจจุบันพันธมิตรทางธุรกิจของบริษัทประกอบด้วย Cisco Systems, AMP, 3COM, Hewlett
Packard , SUN Micro System และ Oracle เป็นต้น

นอกจากนี้ บริษัทยังให้บริการด้านบำรุงรักษาและการพัฒนาโปรแกรมระบบงาน
ตลอดจนให้เช่าระบบสารสนเทศ ซึ่งการขยายขอบเขตของบริการนอกเหนือจากเป็นผู้รวบรวมระบบฯ
ทำให้บริษัทเป็นผู้ให้บริการด้านเทคโนโลยีสารสนเทศและการสื่อสารอย่างเต็มรูปแบบ (“The ICT
Solution Provider”) อีกทั้งบริษัทยังได้ลงทุนในบริษัทย่อย อีก 1 บริษัท คือ

บริษัท เมเปิลพลัส จำกัด : วัตถุประสงค์ในการจัดตั้งบริษัทดังกล่าว คือ
เป็นบริษัทที่จะมารองรับตลาดด้านระบบสารสนเทศภูมิศาสตร์ (Geographic Information
System (GIS)) โดยเฉพาะ

บริษัท เมเปิลพลัส จำกัด มีทุนจดทะเบียน 20 ล้านบาท โครงสร้างการถือหุ้นดังนี้

[]

ลูกค้าสำคัญของ บริษัท เมเปิลพลัส จำกัดในปัจจุบันประกอบด้วย บมจ. ทีโอที การประปาภูมิภาค
และกรมที่ดิน

โครงสร้างรายได้ของบริษัท แอ็ดวานซ์อินฟอร์เมชั่นเทคโนโลยี จำกัด (มหาชน)

  -------------------------- ---------- -------- ---------- -------- ---------- --------
                             2552                2551                2550       

                             ล้านบาท     ร้อยละ    ล้านบาท     ร้อยละ    ล้านบาท     ร้อยละ

  1. รายได้จากการขายและบริการ  3,843.12   99.14    3,190.32   95.95    1,396.50   84.81

  2. รายได้จากค่าเช่า           27.78      0.72     110.89     3.34     241.64     14.68

  3. อื่นๆ                     5.61       0.14     23.65      0.71     8.45       0.51

  รวม                        3.876.51   100.00   3,324.86   100.00   1,646.59   100.00
  -------------------------- ---------- -------- ---------- -------- ---------- --------

2.3 เป้าหมายการดำเนินธุรกิจ

ในปี 2552 บริษัทมีเป้าหมายในการดำเนินงานกำหนดไว้ ดังนี้ คือ

1.  รักษาฐานลูกค้าสำคัญ ได้แก่ บมจ.ทีโอที บมจ. กสท โทรคมนาคม
    หน่วยงานราชการหรือรัฐวิสาหกิจ และองค์กรธุรกิจ ให้มีความมั่นคงอย่างต่อเนื่อง

2.  ขยายฐานลูกค้าให้กว้างขวางขึ้น และมีการให้กำหนดลำดับความสำคัญของลูกค้า
    เพื่อให้ลูกค้าในแต่ระดับจะได้รับความพึงพอใจจากการซื้อสินค้า หรือใช้บริการจากบริษัท

3.  มีการจัดทำแผนยุทธศาสตร์และแผนกลยุทธ์ระยะยาว
    รวมทั้งมีการกำหนดตัวชี้วัดต่างๆที่สามารถประเมินผลการดำเนินการของส่วนงานต่างๆ
    ของบริษัท

4.  เพิ่มพันธมิตรทางธุรกิจเพื่อเพิ่มความมั่นคงทางธุรกิจ

5.  เพิ่มประสิทธิภาพในการปฏิบัติงานเพื่อรองรับการขยายตัวของธุรกิจด้านบริการ ได้แก่
    การจัดตั้งศูนย์บริการตามภูมิภาค และระบบเครือข่ายสารสนเทศภายในองค์กร

6.  พัฒนากระบวนการทำงานภายในบริษัทให้มีประสิทธิภาพมากขึ้น
    เพื่อเป็นการทำงานให้เกิดประโยชน์สูงสุด โดยไม่จำเป็นต้องเพิ่มงบประมาณใดๆ

7.  พัฒนาบุคลากรให้สามารถตอบสนองต่อความต้องการของลูกค้าได้ดียิ่งขึ้น

8.  เพิ่มความรับผิดชอบต่อสังคมของบริษัทให้มากขึ้น (CSR)

2.4 เป้าหมายการดำเนินธุรกิจใน 3-5 ปี

เนื่องจากตลาดอุตสาหกรรมเทคโนโลยีสารสนเทศในประเทศไทยมีแนวโน้มที่จะขยายตัวขึ้น
ประกอบกับความไม่แน่นอนของรายได้ถ้าพึ่งพิงแต่เพียงรายได้จากโครงการเป็นสิ่งที่ฝ่ายบริหารได้ตระหนักเป็นอย่างมาก
และได้วางแผนที่จะเพิ่มสัดส่วนรายได้ทางด้านบริการให้มากขึ้น
ส่วนรายได้จากโครงการก็ยังคงเติบโตไปตามขยายตัวของเศรษฐกิจ
หากแต่รายได้จากการบริการจะเติบโตอย่างมีแบบแผน ในช่วง 3 ปีต่อจากนี้ เช่น
การบริการด้านการฝึกอบรม การบริการด้านการบำรุงรักษา การบริการ Smart Office ของ
Small Office และ Home Office จนไปถึงการให้บริการ Data Center
ซึ่งคงจะได้เห็นอย่างจริงจังในอนาคตอันใกล้นี้ และผลจากการเพิ่มสัดส่วนรายได้จากการบริการ
จะทำให้บริษัทมีความมั่นคงทางด้านรายได้ขึ้น